**

*REPUBLIKA HRVATSKA*

*ŠIBENSKO-KNINSKA ŽUPANIJA*

*Slika na kojoj se prikazuje skeč, crtež, crtić, ilustracija

Opis je automatski generiran*

*G R A D Š I B E N I K*

*Gradsko vijeće*

*Odbor za statutarno-pravna pitanja*

*KLASA : 011-05/23-01/10*

*URBROJ : 2182-1-02/1-23-3*

*Šibenik, 15. lipnja 2023.*

***GRADSKOM VIJEĆU GRADA ŠIBENIKA***

***n/r predsjednika, dr. sc. Dragan Zlatović***

*PREDMET: Prijedlog Odluke o izmjenama i dopunama Odluke o osnivanju kazališta – Hrvatsko narodno kazalište u Šibeniku*

*PRAVNI TEMELJ: Članak 12. Zakon u ustanovama („Narodne novine“, broj 76/93, 29/97, 47/99, 35/08, 151/22) i članak 37. Statuta Grada Šibenika („Službeni glasnik Grada Šibenika“, broj 2/21)*

*NOSITELJ IZRADE*

*I PREDLAGATELJ: Odbor za statutarno-pravna pitanja na temelju članka 50. Statuta Grada Šibenika („Službeni glasnik Grada Šibenika“, broj (2/21)*

*IZVJESTITELJ: dr.sc. Dragan Zlatović, predsjednik Odbora za statutarno-pravna pitanja*

*Odbor za statutarno-pravna pitanja je na 6. sjednici od 15. lipnja 2023. godine utvrdio Prijedlog Odluke o izmjenama i dopunama Odluke o osnivanju kazališta- Hrvatsko narodno kazalište u Šibeniku, te ga temeljem članka 38. Poslovnika Gradskog vijeća Grada Šibenika («Službeni glasnik Grada Šibenika», broj 2/21), upućuje Gradskom vijeću Grada Šibenika na raspravu i odlučivanje.*

*PREDSJEDNIK*

*dr.sc. Dragan Zlatović,v.r.*

Na temelju članka 7. Zakona o kazalištima („Narodne novine“, broj 23/23) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika na 14. sjednici od 16. lipnja 2023. godine, donosi

**ODLUKU**

**o izmjenama i dopunama Odluke o osnivanju kazališta –Hrvatsko**

**narodno kazalište u Šibeniku**

**Članak 1.**

U Odluci o osnivanju kazališta – Hrvatsko narodno kazalište u Šibeniku („Službeni glasnik Grada Šibenika“, broj 5/10,8/11, 9/13,4/19 i 6/20) u članku 2. dodaje se stavak 4. i glasi:

„U pisanoj komunikaciji s fizičkim i pravnim osobama u inozemstvu, kazalište može uz svoj naziv upotrebljavati i prijevod naziva na stranom jeziku.“

**Članak 2.**

Članak 8. mijenja se i glasi:

„Ravnatelj Hrvatskog narodnog kazališta u Šibeniku se imenuje na temelju javnog natječaja sukladno odredbama Zakona o kazalištima, ove Odluke i statuta.

Za ravnatelja Kazališta može biti imenovana osoba koja ispunjava sljedeće uvjete:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij;
* koja se odlikuje stručnim, radnim i organizacijskim sposobnostima;
* pet godina rada u kulturi.

Uz dokaze o ispunjenju uvjeta iz natječaja, kandidat je dužan prijavi priložiti četverogodišnji program, koji obavezno sadrži financijski i kadrovski plan ostvarenja predloženog programa,

Ravnatelj ne može biti osoba koja prema zakonu kojim se uređuju trgovačka društva ne može biti članom uprave.

Ravnatelja imenuje i razrješava izvršno tijelo Osnivača na prijedlog Kazališnog vijeća.

Imenovanje i razrješenje vršitelja dužnosti ravnatelja Kazališta obavlja se na isti način, ali bez provođenja javnog natječaja.

Ravnatelj se imenuje na temelju predloženog mandatnog programa rada koji obvezno sadrži financijski i kadrovski plan ostvarenja predloženog programa.

Ravnatelj imenuje svog zamjenika između djelatnika Kazališta, koji ga zamjenjuje u slučaju odsutnost.

Zamjenik ima prava i ovlasti ravnatelja za vrijeme dok ga zamjenjuje.

Razrješenjem ravnatelja zamjenik se razrješuje dužnosti i prestaje mu rad o čemu odluku donosi vršitelj dužnosti ravnatelja odnosno novi ravnatelj.

Zamjenik ravnatelja koji je prije imenovanja bio zaposlen u Kazalištu na neodređeno vrijeme, ima pravo povratka na rad i rasporeda na radno mjesto koje odgovara njegovu stupnju obrazovanja i radnom iskustvu, a što se pobliže uređuje sporazumom s poslodavcem.“

**Članak 3.**

Članak 9. mijenja se i glasi:

„Kazališno vijeće ima pet članova. Tri člana Kazališnog vijeća imenuje izvršno tijelo osnivača iz reda istaknutih kulturnih djelatnika u području društvenih znanosti, humanističkih znanosti ili u umjetničkom području s radnim iskustvom u javnom kulturnom sektoru, istaknutih znanstvenika odnosno nastavnika u području društvenih znanosti, humanističkih znanosti ili u umjetničkom području te pravni ili ekonomski stručnjaci s iskustvom u području kulture. Jedan član bira se iz redova kazališnih umjetnika zaposlenih u Kazalištu, a jedan iz redova svih zaposlenika sukladno općem propisu o radu.

Ako članu kazališnog vijeća iz reda kazališnih umjetnika odnosno zaposlenika prestane rad, prestaje mu i članstvu u vijeću.

Za člana kazališnog vijeća imenuje se osoba koja ima završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij.

Kazališno vijeće može se konstituirati kada je imenovana većina članova Kazališnog vijeća.

Mandat članova Kazališnog vijeća je četiri godine.

Za vrijeme trajanja mandata član Kazališnog vijeća iz stavka 2. ovoga članka ne može biti u poslovnom odnosu s Kazalištem.

Članovi kazališnog vijeća imaju pravo na novčanu naknadu za svoj rad u visini koju odredi osnivač i koja se isplaćuje na teret osnivača.“

**Članak 4.**

U članku 10. podstavku 1. tekst koji glasi: „27. stavka 3.“ zamjenjuje se tekstom:“20. stavka 5.“

**Članak 5.**

Članak 13. se mijenja i glasi:

„Sredstva za rad Kazališta osigurava Osnivač na temelju prihvaćenog prijedloga programa i financijskog plana Kazališta, a sredstva za rad uključuju sredstva za plaće, produkcijska sredstva, materijalne rashode, kao i sredstva za investicije i investicijsko održavanje, ako posebnim zakonima nije drukčije određeno. Produkcijska sredstva uključuju honorare te troškove opreme i izvođenja programa. Osnivač je dužan osigurati sredstva za plaće i druga materijalna prava kazališnih umjetnika i kazališnih radnika.

Osnivač je dužan osigurati sredstva iz stavka 1. ovoga članka sukladno kriterijima i standardima koje na prijedlog Kazališnog vijeća utvrđuje Osnivač.

Sredstva za rad Kazališta mogu se osigurati:

* iz proračuna Republike Hrvatske u dijelu u kojem program utvrde kao javnu potrebu;
* iz proračuna jedinica lokalne i područne (regionalne) samouprave u dijelu u kojem program utvrde kao javnu potrebu;
* iz vlastitih prihoda ostvarenih obavljanjem osnovne djelatnosti i ostalih djelatnosti za koje je registrirano;
* sponzorstvima, darovanjima i na drugi način u skladu sa zakonima.“

**Članak 6.**

U članku 16. stavku 2. iza teksta: „100.000,00 kuna“ dodaje se kosa crta i tekst: „13.272,28 eura“, a iza teksta: „200.000,00 kuna“ dodaje se kosa crta i tekst: „26.544,56 eura“.

**Članak 7.**

U članku 19. dodaje se stavak 4. i glasi: „Ravnatelj je dužan Ministarstvu kulture i medija i Osnivaču, u roku od osam dana od dana donošenja, dostaviti Statut Kazališta i opći akt kojim se uređuje obavljanje njegove djelatnosti.“

**Članak 8.**

Ova Odluka stupa na snagu osmog dana od dana objave u „Službenom glasniku Grada Šibenika“.

KLASA:011-05/23-01/10

URBROJ: 2182-1-02/1-23-4

Šibenik, 16. lipnja 2023.

GRADSKO VIJEĆE GRADA ŠIBENIKA

PREDSJEDNIK

dr.sc. Dragan Zlatović